Ixef amezwaru n teẓri, uqbel ad d-nawi deg-sɣef tbadutin n tsiwelt d wayen iɣef tbedd d taṛkizt (amsawal, udmawen igejdanen n umsawal, anaw n umsawal, tamuɣli tasiwlant, tawuri n umsawal, amsiwel, assaɣ gar umsawal d umsiwel) ad neɛreḍ ad d-nawi awal ɣef tussna tasensiwlant d kra n tmiḍranin uɣur teqqen (Ungal, ullis, taḥkayt), ɣas ulama asentelnneɣ agejdan deg tezrawt-a d tasiwelt, maca ad neɛṛeḍ amek ad tt-i d-nesseddu d aferdis daxel n tsensiwel imi ur nezmir ara ad naweḍ ɣur-s melba ma nezzi tamuɣli ɣer tussna tasensiwlan sumata, ɣef waya i as-nerra i yixef-a amezwaru azwel tasensiwelt d kra n yiferdisen-is.